**MOKINIŲ PRIĖMIMAS Į PALANGOS BENDROJO UGDYMO MOKYKLAS 2022-2023 MOKSLO METAIS**

|  |  |
| --- | --- |
| **Mokyklos pavadinimas, adresas** | **Vykdomos programos, klasės** |
| **„Baltijos“ pagrindinė mokykla, Sodų g. 50, Palanga** | Pradinis ugdymas (1-4 klasės)  Pagrindinis ugdymas (5-10 klasės)  Specialiosios klasės |
| **Pradinė mokykla, Virbališkės takas 4, Palanga** | Pradinis ugdymas (1-4 klasės) |
| **Vlado Jurgučio progimnazija, Ganyklų g. 2, Palanga** | Pradinis ugdymas (1-4 klasės)  Pagrindinis ugdymas (5-8 klasės) |
| **Senoji gimnazija, Jūratės g. 13, Palanga** | Pagrindinis ugdymas (I-II gimn. klasės)  Vidurinis ugdymas (III-IV gimn. klasės) |
| **Šventosios pagrindinė mokykla, Mokyklos g. 10, Palanga** | Pradinis ugdymas (1-4 klasės)  Pagrindinis ugdymas (5-10 klasės) |

Asmuo, pageidaujantis mokytis **Šventosios pagrindinėje mokykloje** (1-10 klasėse) arba **Senojoje gimnazijoje** (I ar III gimnazijos klasėse), prašymą teikia šios Mokyklos vadovui, vadovaujantis nustatytais terminais ir tvarka. Prašymą už vaiką iki 14 metų teikia vienas iš tėvų (globėjų), vaikas nuo 14 iki 18 metų – turintis vieno iš tėvų (rūpintojų) raštišką sutikimą.

Asmuo, pageidaujantis mokytis „**Baltijos“ pagrindinėje mokykloje**, **Vlado Jurgučio progimnazijoje** ar **Pradinėje mokykloje**, prašymą teikia Švietimo skyriui. Prašymą už vaiką iki 14 metų teikia vienas iš tėvų (globėjų, rūpintojų), vaikas nuo 14 iki 18 metų – turintis vieno iš tėvų (globėjų, rūpintojų) raštišką sutikimą.

**Prašymai priimami:**

|  |  |  |
| --- | --- | --- |
| **Prašymų priėmimo laikas** | **Prašymų priėmimas** | **Teikiami dokumentai** |
| Į **1 klases** nuo balandžio 1 d. iki gegužės 31 d. | Savivaldybės *Komunikacijos ir el. paslaugų skyriuje* (Vytauto g. 112, Palanga)  El. paštu [svietimas@palanga.lt](mailto:svietimas@palanga.lt) (jei dėl karantino ar ekstremalios situacijos laikotarpiu Savivaldybė nepriima interesantų) | 1. nustatytos formos prašymas ([priedas](https://www.palanga.lt/lt/doclib/sbcscuezf9rv3z44xqw13mqwryneg2xf)); 2. vaiko asmens dokumento (gimimo liudijimo, paso ar asmens tapatybės kortelės) kopija. |
| Į **5 klases** nuo birželio 10 d. iki birželio 30 d. | Savivaldybės *Komunikacijos ir el. paslaugų skyriuje* (Vytauto g. 112, Palanga)  El. paštu [svietimas@palanga.lt](mailto:svietimas@palanga.lt) (jei dėl karantino ar ekstremalios situacijos laikotarpiu Savivaldybė nepriima interesantų) | 1. nustatytos formos prašymas ([priedas](https://www.palanga.lt/lt/doclib/sbcscuezf9rv3z44xqw13mqwryneg2xf)); 2. pradinio išsilavinimo pažymėjimo ar kito dokumento, liudijančio apie įgytą pradinį išsilavinimą, kopija; 3. asmens tapatybę liudijančio dokumento kopiją, jei mokinys atvyksta mokytis iš kitos savivaldybės arba teikia prašymą mokytis kitoje, nei anksčiau mokėsi, mokykloje. |
| Į I gimnazijos klases nuo balandžio 1 d. iki rugpjūčio 1 d. | Palangos senojoje gimnazijoje (prašymų priėmimo tvarka skelbiama mokyklos interneto svetainėje) | 1. nustatytos formos prašymas; 2. mokymosi pasiekimų pažymėjimo arba pažymos apie mokymosi pasiekimus Mokykloje, kurioje asmuo mokėsi prieš tai, kopija; 3. asmens tapatybę liudijančio dokumento kopija. |
| Į III gimnazijos klases nuo balandžio 1 d. iki rugpjūčio 1 d. | Palangos senojoje gimnazijoje (prašymų priėmimo tvarka skelbiama mokyklos interneto svetainėje) | 1. nustatytos formos prašymas; 2. pagrindinio išsilavinimo pažymėjimo ar kitą įgytą pagrindinį išsilavinimą liudijančio dokumento kopija; 3. asmens tapatybę liudijančio dokumento kopija. |
| Į 9 klases „Baltijos“ pagrindinėje mokykloje nuo balandžio 1 d. iki rugpjūčio 1 d. | Savivaldybės *Komunikacijos ir el. paslaugų skyriuje* (Vytauto g. 112, Palanga)  El. paštu [svietimas@palanga.lt](mailto:svietimas@palanga.lt) (jei dėl karantino ar ekstremalios situacijos laikotarpiu Savivaldybė nepriima interesantų) | 1. nustatytos formos prašymas ([priedas](https://www.palanga.lt/lt/doclib/sbcscuezf9rv3z44xqw13mqwryneg2xf)); 2. mokymosi pasiekimų pažymėjimo arba pažymos apie mokymosi pasiekimus Mokykloje, kurioje asmuo mokėsi prieš tai, kopija; 3. asmens tapatybę liudijančio dokumento kopija. |

**Per mokslo metus prašymai priimami:**

Atvykusių mokinių, norinčių mokytis pagal pradinio ugdymo programą  „Baltijos“ pagrindinės  mokyklos, Vlado Jurgučio progimnazijos ar Pradinės mokyklos  1-4 klasėse, tėvai (globėjai, rūpintojai) Švietimo skyriui pateikia prašymą, vaiko asmens dokumento kopiją, mokinio pasiekimų įteisinimo dokumento ankstesnėje Mokykloje kopiją. Mokiniai priimami į tas Mokyklas, kuriose yra laisvų mokymosi vietų. Švietimo skyrius gautus dokumentus per 2 darbo dienas perduoda Mokykloms. Asmenys, norintys mokytis Šventosios pagrindinėje mokykloje, dokumentus teikia tiesiogiai šios Mokyklos direktoriui.

Atvykusių mokinių, norinčių mokytis pagal pagrindinio ugdymo programą „Baltijos“ pagrindinėje mokykloje (5-10 klasėse) ar Vlado Jurgučio progimnazijoje (5-8 klasėse), ar Senosios gimnazijos I-II gimnazijos klasėse, tėvai (globėjai, rūpintojai) Švietimo skyriui pateikia prašymą, vaiko asmens dokumento kopiją, pasiekimų įteisinimo dokumentų ankstesnėje mokykloje kopiją. Teritorinis pirmumas netaikomas, priimama į tą Mokyklą, kurioje yra laisvų vietų. Švietimo skyrius gautus dokumentus Mokykloms perduoda per 2 darbo dienas. Į Senosios gimnazijos II klasę prašymai priimami, jei yra laisvų mokymosi vietų.

Atvykę asmenys, norintys mokytis pagal vidurinio ugdymo programą III ar IV gimnazijos klasėse, Senosios gimnazijos direktoriui pateikia dokumentus ir pažymos apie mokymosi pasiekimus ankstesnėje Mokykloje kopiją.

Vadovaujantis Mokinių priėmimo į Palangos miesto savivaldybės bendrojo ugdymo mokyklas tvarkos aprašu, iš užsienio atvykęs asmuo, priimamas mokytis bendra tvarka.  Užsieniečių vaikai, nemokantys lietuvių kalbos, mokomi išlyginamojoje mobiliojoje grupėje, komplektuojamoje Tarybos sprendimu paskirtoje Mokykloje, jei yra pakankamas vaikų skaičius tokias klases komplektuoti. Šiuo metu išlyginamųjų klasių Palangos miesto savivaldybė nėra. Vaikai, atvykę iš užsienio, mokosi bendrosios paskirties klasėse. Mokykla, atsižvelgdama į individualius vaiko poreikius, gali teikti papildomas konsultacijas vaikams, kuriems sunkiai sekasi kalbėti, rašyti ir mokytis lietuviškai.

Švietimo skyriaus informacija